Angajații din administrație și cultură au ieșit în stradă pentru că nu sunt mulțumiți de creșterea salariului minim. „Mult prea puțin”
Au fost proteste la ușa Guvernului astăzi. În timp ce premierul era în ședință cu miniștrii, în Piața Victoriei sindicaliștii din administrație și cultură au ieșit în stradă. Și angajații din Guvern și-au întrerupt activitatea timp de o oră. Toți sunt nemulțumiți de majorarea cu doar 10% a salariului, măsură adoptată săptămâna trecută de Executiv. În ce privește creșterea salariului minim la 3.700 de lei, majorarea se lasă așteptată. Hotărârea de Guvern va fi adoptată de abia săptămâna viitoare, asta pentru că încă nu s-a decis ce se va întâmpla cu angajații din agricultură și construcții, care au salariu minim diferențiat.